KTC จัดกิจกรรม “ควงแขนน้อง ท่องวิถีถิ่นเกาะศาลเจ้าฯ”
KTC จัดกิจกรรมปันความรู้ “เคทีซีควงแขนน้อง ท่องวิถีถิ่นเกาะศาลเจ้า - ชุมชนวัดจำปา”
21 พ.ย. 2561

นางสาวอภิวันท์ บากบั่น ผู้อำนวยการ – ทรัพยากรบุคคล บริษัท บัตรกรุงไทย จำกัด (มหาชน) หรือ KTC ร่วมกับ นายสุรชัย สุขเขียวอ่อน “ครูอ๊อด” ผู้อำนวยการมูลนิธิบ้านนกขมิ้น จัดกิจกรรมปันความรู้ “เคทีซีควงแขนน้อง ท่องวิถีถิ่นเกาะศาลเจ้า – ชุมชนวัดจำปา” เขตตลิ่งชัน ให้กับน้องๆ มูลนิธิบ้านนกขมิ้น โดยเรียนรู้ประวัติศาสตร์และงานศิลปะวัตถุจากการเยี่ยมชม “วัดจำปา” วัดเก่าแก่ประจำหมู่บ้านอายุกว่า 200 ปี สร้างขึ้นในสมัยกรุงศรีอยุธยา ชมความงามของการประดับเครื่องกระเบื้องโบราณเคลือบบนหน้าบันของอุโบสถ และงานปูนปั้นตกแต่งฝาผนังด้านในที่ยังคงเค้าความสวยงามมาถึงปัจจุบัน
พร้อมชมความงามของรั้ว ราชวัตร งานโลหะหล่อจากประเทศอังกฤษในสมัยรัชกาลที่ 5 จากนั้นรับรู้วิถีชีวิตความเป็นอยู่ที่คงความเป็นธรรมชาติไว้โดยไม่มีการแต่งแต้มของ “ชุมชนเกาะศาลเจ้า” หรือ “ชุมชนวัดจำปา” ชุมชนเก่าแก่ที่ตั้งอยู่บนเกาะที่โอบล้อมด้วยสายน้ำของคลองบางระมาดกับคลองบางไทร และร่วมทำงานฝีมือ “พวงแขวนแป้งพวง” งานประณีตศิลป์ ที่ประยุกต์ศิลปะเครื่องดอกไม้สดผสมผสานกับงานเครื่องหอมโบราณ สำหรับการตกแต่งบ้านแบบไทยๆ ปิดท้ายด้วยการเรียนรู้และลองทำ “ฝอยทอง” ขนมหวานชาววัง เมื่อเร็วๆ นี้